ZAPISNIK

45. sjednice Vijeća Mjesnog odbora Brezovica održane 08. siječnja 2025., u sjedištu Mjesnog odbora Brezovica, Brezovička cesta 100, s početkom u 18:00 sati.

NAZOČNI ČLANOVI VIJEĆA: Stjepan Imprić,  Smiljana Svedrović,  Dragan Rajić, Lovro Kreković i Katarina Buti 

NENAZOČNI ČLANOVI VIJEĆA: Zoran Kornet i Martin Pavić

NAZOČAN DJELATNIK GRADSKOG UREDA ZA MJESNU SAMOUPRAVU, PROMET, CIVILNU ZAŠTITU I SIGURNOST: Kamelia Antonia Pelikon i Valentin Kovačević


Predsjednik Vijeća Mjesnog odbora Brezovica Stjepan Imprić pozdravlja prisutne, konstatira da je  na sjednici Vijeća prisutno 5 od 7 članova Vijeća te isto može pravovaljano raspravljati i odlučivati.
Prije utvrđivanja dnevnog reda, predsjednik Vijeća otvara raspravu o zapisniku 44. sjednice Vijeća. 
Vijeće je (5“za“) usvojilo zapisnik 44. sjednice Vijeća
Predsjednik Vijeća otvara 45.  sjednicu Vijeća te predlaže sljedeći

d n e v n i   r e d:


1. Izvješće o radu Mjesnog odbora Brezovica u 2024.
2. Program rada Mjesnog odbora Brezovica u 2025.
3. Prijedlog Zaključka o prijedlogu asfaltiranja ulica iz sredstava asfalterskog programa iz
          Plana malih komunalnih akcija MO Brezovica za 2025.
4. ŽUBDM, korištenje prostora
5. Prijedlog zaključka inicijative izmjena odluke o komunalnom doprinosu
6. Obavijesti, pitanja i prijedlozi

Vijeće jednoglasno (5“za“) prihvatilo predloženi dnevni red.

Ad 1). Izvješće o radu Mjesnog odbora Brezovica u 2024.
Predsjednik Vijeća Stjepan Imprić obrazlaže Prijedlog.
Vijeće je jednoglasno (5“za“) donijelo
Izvješće o radu
Vijeća Mjesnog odbora Brezovica za 2024. 
         

Uvod

      Vijeće Mjesnog odbora Brezovica ima 7 članova. Prava i obveze Vijeća regulirana su Statutom Grada Zagreba, Pravilima i Poslovnikom Vijeća Mjesnog odbora Brezovica.  Vijeće je svoj rad usmjerilo na izgradnju nogostupa, uređivanje školskog i dječjeg igrališta u Brezovici. Tijekom 2024. godine Vijeće je održalo 12 sjednica. Prisutnost članova Vijeća  sjednicama Vijeća bila je u prosjeku 5 od 7 članova Vijeća, odnosno 72 %. Ukupno je obrađeno 97 točaka dnevnog reda što prosječno iznosi 8,1 točku po sjednici. Sjednice Vijeća ukupno su trajale 1036 minuta što je prosječno 86,33 minuta po sjednici. 
       Vijeće Mjesnog odbora Brezovica ukupno je je donijelo  84 akata.
        


Izvješće o radu predsjednika Vijeća Mjesnog odbora

       Dužnosti predsjednika  Vijeća definirane su Poslovnikom Vijeća Mjesnog odbora Brezovica. (članak 21).
       Predsjednik  saziva sjednice Vijeća. Redovito obilazi područje Mjesnog odbora. Evidentira probleme, te s članovima Vijeća   radi  na njihovom rješavanju.
       Obilazio je gradilišta na području Mjesnog odbora te kontrolirao izvode li se radovi  u skladu s troškovnicima.
       Surađuje s predsjednikom i Vijećem Gradske četvrti Brezovica. Sudjeluje u radu koordinacije predsjednika Vijeća Gradske četvrti s predsjednicima Vijeća Mjesnih odbora.  Informira građane o  svim pitanjima i problemima važnim za Mjesni odbor.


Izvješće o radu potpredsjednika Vijeća 

       Dužnosti potpredsjednika Vijeća definirane su Poslovnikom Vijeća Mjesnog odbora Brezovica. ( članak 22 ).
       Potpredsjednik Vijeća pomagao je predsjedniku Vijeća u obavljanju poslova od važnosti za Mjesni odbor. 


Izvješće o radu članova Vijeća 

Dužnosti članova Vijeća definirane su Poslovnikom Vijeća Mjesnog odbora Brezovica. (članak 24).
Članovi Vijeća sudjelovali su u raspravama na sjednicama Vijeća, postavljali pitanja, predlagali Vijeću razmatranje pojedinih pitanja.
  

Tabelarni pregled


Sjednice Vijeća

	     Opis obilježja
	

	 Broj održanih sjednica
	12

	 Prosječni broj članova Vijeća ( po sjednici)
	5

	 Prosječno trajanje sjednica
	86,33

	 Broj točaka dnevnog reda ( ukupno)
	97

	 Broj donijetih akata
	84




Pregled prisutnosti članova Vijeća sjednicama 

	Redni broj sjednice Vijeća
	prisutni članovi
	odsutni članovi
	%  prisutnosti

	33
	6
	1
	86

	34
	4
	3
	58

	35
	6
	1
	86

	36
	4
	3
	58

	37
	7
	0
	100

	38
	6
	1
	86

	39
	7
	0
	100

	40
	6
	1
	86

	41
	4
	3
	58

	42
	5
	2
	72

	43
	6
	1
	86

	44
	6
	1
	86

	
	
	
	



Struktura akata Vijeća prema sadržaju

	Problematika na koju se akt sadržajno pretežno odnosi
	Broj akata

	Male komunalne akcije
	23

	Gradnja i održavanje komunalne infrastrukture(vodovod,
odvodnja,plin,javna rasvjeta,ceste)
	17

	Funkcioniranje vijeća
	25

	Ostalo
	19



                                                                   









Z A K L J U Č A K


Vijeće Mjesnog odbora Brezovica svojim aktivnostima bitno je utjecalo na dinamiku realizacije Plana komunalnih aktivnosti u 2024. godini kao i ulaganja u izgradnju komunalne infrastrukture iz drugih izvora financiranja. Bez obzira na pozitivni trend ulaganja u izgradnju
kapitalne komunalne infrastrukture, Vijeće nije zadovoljno kvalitetom i razinom ulaganja jer navedenim tempom izgradnje komunalne infrastrukture neće biti moguće stići razinu komunalno razvijenih naselja u gradu Zagrebu.

Ad 2). Program rada Mjesnog odbora Brezovica u 2025.
Predsjednik Vijeća Stjepan Imprić obrazlaže Prijedlog.
Vijeće je jednoglasno (5“za“) donijelo
Program rada 
Vijeća Mjesnog odbora Brezovica
 za 2025. 


Djelovanje Vijeća Mjesnog odbora Brezovica u 2025.. godini u pretežitoj mjeri rješavanje asfaltiranje kolnika, projektiranje vodoopskrbe, traženje na uvid projekte.
Radi postizanja ovim Programom utvrđenih ciljeva, Vijeće će u 2025. godini, raspravljati i donositi odgovarajuće akte te poduzimati odgovarajuće mjere, naročito o slijedećim pitanjima:
               
               1. praćenju  realizacije  akcija iz Plana malih komunalnih akcija za 2025. i 
                   Plana komunalnih aktivnosti Gradske četvrti Brezovica u 2025. 
               2. utvrđivanju prijedloga prioriteta za Plan komunalnih aktivnosti Gradske četvrti 
                   Brezovica u 2026.  
               3.  praćenje statusa projekata od važnosti za Mjesni odbor Brezovica
               4. praćenje statusa poništenja suglasnosti i dr. akata za izgradnju svinjogojske farme
               5. praćenju stanja komunalnog reda uz dostavu zapažanja i prijedloga Vijeću  
                   Gradske četvrti Brezovica i komunalnom redarstvu
               6. donošenju akata (Plana malih komunalnih akcija, Godišnjeg izvještaja o izvršenju 
                   financijskog plana i zaključaka) 
               7. suradnji s Vijećem Gradske četvrti Brezovica
               8. suradnji s drugim mjesnim odborima na području Gradske četvrti, osobito 
                   susjednim
               9. suradnji s građanima sa područja Mjesnog odbora 
             10. suradnji s udrugama sa područja naselja Brezovica

Ad 3). Prijedlog Zaključka o prijedlogu asfaltiranja ulica iz sredstava asfalterskog programa iz  Plana malih komunalnih akcija MO Brezovica za 2025.
Predsjednik Vijeća Stjepan Imprić obrazlaže Prijedlog.
Vijeće je jednoglasno (5“za“) donijelo

Z A K LJ U Č A K
o davanju prijedloga prioriteta za asfaltiranje preko Plana malih komunalnih akcija
Mjesnog odbora Brezovica za 2025.
(- asfalterski program za 2025.)


	Vijeće Mjesnog odbora Brezovica predlaže uvrštenje u Plan malih komunalnih akcija Mjesnog odbora za 2025. godinu sljedećih prioriteta za asfaltiranje na području Mjesnog odbora Brezovica:


I.  ASFALTIRANJE – obnova – uređivanje cesta – javnoprometnih površina

	R.br.
	Lokacija - ulica
	Opis  radova, količine i sl.

	
1.
	Grančarski V. odvojak
	asfaltiranje kolnika

	2.
	Drežnik II. odvojak prema k.br. 10
	asfaltiranje  kolnika

	       3.
	Ulica Drežnik
	asfaltiranje nogostupa

	       4.
	Brezovička cesta južna strana od križanja sa Prigradskom ulicom do križanja sa Golobreškom ulicom
	asfaltiranje kolnika



Ad 4). ŽUBDM, korištenje prostora
Predsjednik Vijeća Stjepan Imprić obrazlaže Prijedlog.
Vijeće je jednoglasno (5“za“) donijelo

ZAKLJUČAK

	

1. ŽUBDM, odobrava se povremeno korištenje velike dvorane u objektu mjesne samouprave Brezovica, Brezovička cesta 100, subotom od 09,00 – 13,00 sata, te teče od 01. siječnja 2025. do 31. svibnja 2025.

2. Prostor iz točke 1. ovog zaključka, koristiti će ŽUBDM, bez naknade.

3. ŽUBDM,  obvezuje se postupati sa pažnjom dobrog gospodara u korištenju prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost izdati će odobrenje o korištenju, a u skladu sa ovim zaključkom.

Ad 5).  Prijedlog zaključka inicijative izmjena odluke o komunalnom doprinosu 
Predsjednik Vijeća Stjepan Imprić obrazlaže Prijedlog.
Vijeće je jednoglasno (5“za“) donijelo

                                                     ZAKLJUČAK 
                          o inicijativi za izmjenu Odluke o komunalnom doprinosu


1. Vijeće Mjesnog odbora Brezovica je raspravljalo o potrebi izmjene Odluka o komunalnom doprinosu (Službeni glasnik Grada Zagreba 4/19, 22/20, 42/23) kojom je preuzeto definiranje zona uređenost i opremljenosti komunalnom infrastrukturom sukladno prethodnoj Odluci o komunalnom doprinosu (Službeni glasnik Grada Zagreba 10/10, 20/10, 5/12, 15/12, 17/12, 6/13, 15/13, 17/13 – pročišćen tekst i 22/14). Izmjenom Odluke na 35. sjednici, 29. ožujka 2012., Gradska Skupština Grada Zagreba je prostor u Brezovici (zonu obuhvata UPU USA škola) suprotno svim kriterijima uređenost i opremljenost zona komunalnom infrastrukturom prenijela iz zadnje zone u prvu, izjednačivši dio prostor Brezovice s Donjim i Gornjim Gradom.

2. Vijeće Mjesnog odbora Brezovica predlaže izmjenu Odluke o komunalnom doprinosu (Službeni glasnik Grada Zagreba 4/19, 22/20, 42/23) na način da se: u članku 5. u I. zoni, iza riječi: "Selske" izbrišu se riječi: "te gradski prostor površine 30,79 ha omeđen na sjeveroistoku: SI međom k.č.br. 2885 i 2884, k.o. Brezovica; na jugoistoku: kanalom k.č.br. 4150, k.o. Brezovica; na jugozapadu: južnom međom k.č.br. 3104, putom k.č.br. 4160/1 i putom k.č.br. 2955, k.o. Brezovica; na sjeverozapadu: SZ međama k.č.br. 2940 i 2945, JZ međom k.č.br. 2946, kanalom k.č.br. 2948 i Desprimskom ulicom, I. odvojkom, k.č.br. 2207, k.o. Brezovica".

3. Vijeće Mjesnog odbora Brezovica traži da stručna služba razmotri ovo traženje te da se očituje o mogućnosti izmjena Odluke o komunalnom doprinosu te razlozima zašto na području istog Mjesnog odbora postoje dvije zone komunalnog doprinosa. 

4. Ovaj se zaključak dostavlja Vijeću Gradske četvrti Brezovica.

          			                        OBRAZLOŽENJE
                                                             
                                                
Vijeće Mjesnog odbora Brezovica je raspravljalo o potrebi izmjene Odluka o komunalnom doprinosu (Službeni glasnik Grada Zagreba 4/19, 22/20, 42/23) kojom je preuzeto definiranje zona uređenost i opremljenosti komunalnom infrastrukturom sukladno prethodnoj Odluci o komunalnom doprinosu (Službeni glasnik Grada Zagreba 10/10, 20/10, 5/12, 15/12, 17/12, 6/13, 15/13, 17/13 – pročišćen tekst i 22/14). Izmjenom Odluke na 35. sjednici, 29. ožujka 2012., Gradska Skupština Grada Zagreba je prostor u Brezovici (zonu obuhvata UPU USA škola) suprotno svim kriterijima uređenost i opremljenost zona komunalnom infrastrukturom prenijela iz zadnje zone u prvu, izjednačivši dio prostor Brezovice s Donjim Gradom, Gornjim Gradom dijelom Maksimira, Trnja i Trešnjevke. Vijeće Mjesnog odbora Brezovica na 39. sjednici, 15. srpnja 2024. godine donijelo je zaključak kojim inicira izmjenu Odluke o komunalnom doprinosu. Obuhvaćeni prostor u Brezovici nalazi se u perifernom dijelu Grada Zagreba, unutar Gradske četvrti Brezovica koja se sukladno Odluci nalazi u IV. zoni. Prostor je to koji je planiran kao stambeno susjedstvo, u kojem se putem gradskih programa planira prometnica A1 unutar UPU USA škola i dječji vrtić u Brezovici. Vijeće Mjesnog odbora Brezovica predlaže izmjenu Odluke o komunalnom doprinosu (Službeni glasnik Grada Zagreba 4/19, 22/20, 42/23) tako da se: u članku 5. u I. zoni, iza riječi: "Selske" izbrišu se riječi: "te gradski prostor površine 30,79 ha omeđen na sjeveroistoku: SI međom k.č.br. 2885 i 2884, k.o. Brezovica; na jugoistoku: kanalom k.č.br. 4150, k.o. Brezovica; na jugozapadu: južnom međom k.č.br. 3104, putom k.č.br. 4160/1 i putom k.č.br. 2955, k.o. Brezovica; na sjeverozapadu: SZ međama k.č.br. 2940 i 2945, JZ međom k.č.br. 2946, kanalom k.č.br. 2948 i Desprimskom ulicom, I. odvojkom, k.č.br. 2207, k.o. Brezovica". Takvom izmjenom bi se predmetno područje stavilo u IV. zonu, te bi se omogućila lakša realizacija projekta UPU USA škola u Brezovici. Postigla bi se veća usklađenost kriterija uređenost i opremljenost zona komunalnom infrastrukturom unutar Odluke. Definirane zone za plaćanje komunalnog doprinosa određuju se s obzirom na uređenost i opremljenost zone komunalnom infrastrukturom i položaj područja zone u jedinici lokalne samouprave, nelogična situacija je kako u ruralnom prostoru udaljenom od središta grada je stavljen zasebni otok koji je za razliku od sve svoje okoline u I. zoni komunalnog doprinosa. Prostor UPU USA škola u potpunosti je u istim prostornim uvjetima kao prostor ostatka Gradske četvrti, ne razlikuje se od ostatka Gradske četvrti ni po: 1. udaljenosti od središta u naselju, 2. mreži javnog prijevoza, 3. dostupnosti građevina javne i društvene namjene, 4. dostupnosti građevina opskrbe i usluga i 5. prostornim i prirodnim uvjetima (prostorna atraktivnost, zona visoke, srednje ili niske gustoće stanovanja, zaštićene kulturno-povijesne cjeline, opći mikroklimatski uvjeti, negativni utjecaji na okoliš – zrak, voda, tlo, buka). Vijeće Mjesnog odbora Brezovica traži da stručna služba razmotri ovo traženje te da se očituje o mogućnosti izmjena Odluke o komunalnom doprinosu te razlozima zašto na području istog Mjesnog odbora postoje dvije zone komunalnog doprinosa. Vijeće Gradske četvrti Brezovica na 40. sjednici 19. srpnja 2024. godine donijelo je zaključak kojim se predlaže uklanjanje I. zone komunalnog doprinosa u Brezovici. U narednom periodu Vijeće Mjesnog odbora Brezovica bi organiziralo zbor građana ili tribinu za građane s ciljem dugoročnog olakšavanja investicija u područje Brezovice.

Ad 6). Obavijesti, pitanja i prijedlozi
Potpredsjednik Vijeća ima  upit što je sa saniranjem prijekopa u Desprimskoj ulici.
Dovršeno u 19:15 sati.
KLASA:024-08/25-003/134
URBROJ: 251-13-11-8/003-25-2


Zapisnik vodila
Kamelia Antonia Pelikon


					Predsjednik Vijeća Mjesnog odbora Brezovica

